**דף עבודה: דוד מקונן על שאול ויהונתן**

* כמה פעמים מוזכר שאול בקינה וכמה פעמים יהונתן?
* לאילו שבחים זוכים שאול ויהונתן בפסוקי הקינה?

קראו את דבריר' שלמה אלשיך:

**"וַיְקֹנֵן דָּוִד וכו'" – לבל ייראה חלילה שהיה שמח לאידם, על דבר המלוכה ועל היותו נרדף ממנו כל הימים, על כן נשא קינה לעיני כל ישראל.**

**ולבל יאמר איש כי עיקר הקינה הייתה על יהונתן אהובו... על כן אמר** (קודם) **שאול, שהוא העיקר, ואחריו על יהונתן בנו.**

**ועוד – כיוון שלא על בחינת מלך הספידו** (לא בכה על אובדן המלך)**... כי הלא מאסוֹ** (מאס בו) **ה' ממלוך על ישראל... על כן אמר – על שאול. כלומר, על בחינת היותו שאול. בלי תואר מלך. ועל כן לא אמר, "המלך שאול".**

* מדוע לדעת ר' אלשיך מופיע שאול ראשון ויהונתן שני?
* מדוע לא מכונה שאול 'המלך'?
* מה הכוונה במילים **"על בחינת היותו שאול"**?